Maṛku Ṛuys

**Maṛku Ṛuys** (s tnglizt: ; ilul ɣ 31 mayyu 1989 ɣ Durtmund, Almanya) iga yan umurar aliman n twjja n uḍaṛ. Yurar ɣ trabbut talimanit n twjja n uḍaṛ Burusya Durtmund zɣ 2012 ar 2024 ɣ udɣar n wammas n ubaraz. Ittustay ɣ 12 mayyu 2011 zɣ unmhal aliman Yuwaxim Luf ad ig agmam ɣ Trabbut Tanamurt n Twjja n Uḍaṛ n Walmanya. Yurar Ṛuys anmala nns amggaru d Burusya Durtmund mgal tarabbut n Ryal Madrid ɣ 27 mayyu 2024 ɣ tgira n tbrza n inbrazn n uṛubba da ɣ tṛẓa Durtmund s 0-2 ɣ Ubaraz n Wimbliy ɣ tmdint n Lunḍun.

## Tudrt nns

### Tudrt Taɛrrimt
Ilul Marku Ṛuys ɣ tmdint n Durtmund ɣ 31 mayyu 1989, issnti tudrt nns tamaynut ɣ twjja n uḍaṛ i trabbut n Bust iḍfṛn i tmdint n Durtmund ɣ usggʷas n 1994, ilkm takadimit n Durtmund n imẓyann ɣ usggʷas n 1996, yurar d Burusya Durtmund aylliɣ ifta s trabbut n Rut Fays Ahln ddaw 19 ɣ usggʷas n 2006, ɣ usggʷas nns amzwaru yurar ɣ wammas n umnzaɣ, yack d ɣ smmus n tmnyugarin n trabbut tiss snat, nna yurarn ɣ trabbut n fays ahln yiws alliɣ tɣli s tbrza talimant tiss snat, ɣ usggʷas n 2008/09, lliɣ ilkm 19 ɣ uwtay nns, isbuɣla tawada nns zɣ lliɣ yurar 27 n unmala, isswu kkuẓ isswitn, issmguri 3.

### Burusya Muncingladbax

Ɣ 25 mayyu 2009, isgmḍ Ṛuys xf yan umsasa n kkuẓ isggʷasn d trabbut n Burusya Muncingladbax ɣ tbrza talimant n twjja n uḍaṛ Bundisliga. Ɣ 28 ɣuct 2009, isswa timsswit nns tamzwarut ɣ tbrza talimant ɣ tmnyugart n Maynz 05 yaggugn s 50m zɣ uḥṭṭay n tratsa, zɣ wakud ann, iga imsswi n trabbut ddaw n tnmlwayt n Lusyin Fafr. Ɣ tuddma n tsutlt n 2011/12, issnti Ṛuys tawala s tɣarast iɣudan, yawi d 7 n isswitn ɣ 12 n tmnyugarin. Ikka tt inn dars yan umsasa d Burusya Muncingladbax nna yad iggʷzn ɣ usggʷas n 2015, nna ɣ illa yan waddad n ussufɣ n 18 mlyun Uṛu. inna Ṛuys mas iga Ṭumas Rusitski amdya nns anaflla.

### Burusya Durtmund

**2012/13**

Ɣ 4 Innayr 2012, isgmḍ Marku Ṛuys d trabbut n Burusya Durtmund s 17.1 mlyun Uṛu ɣ umsasa n smmus n isggʷasn, isawl xf umzizzl nns, yini: « ɣiyɣ ad skrɣ yan usurs d yuckan ɣ tsutlt ad yuckan. riɣ ad urarɣ d kra n trabbut nna ittmzizwarn xf tbrza talimant, iriɣ ad urarɣ ɣ Tbrza n Inbrazn n Uṛubba, tarabbut ad tga tt Durtmund. Ilkm Ṛuys Durtmund ɣ 1 Yulyuz 2012, ɣ tmnyugart nns tamzwarut ɣ tbrza talimant ɣ 24 Ɣuct, isswa isswi nns amzwaru ɣ unmala ad d trna trabbut nns s tyafut n 1-2 mgl Firdr Brimn, ɣ 29 Cutanbir, isswa snat n tmsswitin i Durtmund mgal n trabbut nns izrin (Burusya Muncngladbax), iggru unmala s tyafut n 5-0. lli yujjan tarabbut ad tɣli s tskʷflt tamzwarut ɣ tbrza talimant (Bundisliga).

Ɣ 3 kṭubṛ, yurar Ṛuys anmala nns amzwaru ɣ tbrza n uṛubba, lliɣ yuwḍ Durtmund s 1 - 1 mgal Mancistr Siti ɣ tmnyugart tamzwarut n trabbut, dffir ad yawḍ s 2 - 2 d Ryal Madrid ɣ ubaraz n Santyagu Birnabyu ass n 6 Nuwanbir, yawḍ s tmnyugart tamqṛant dffir n tmnyugart n umdraw nns Rubirt Lifandufski, ɣ 21 nuwanbir, isswa Ṛuys isswi amzwaru ɣ trabbut n Durtmund, iggru unmala s 4 - 1 mgal Ayaks Amstirdam ɣ ubaraz n Yuhan Kruyf Arina, afad ad yamẓ taskʷflt tamzwarut ɣ trabbut izri ilmma s tilalt n 16 n tbrza.

Ɣ 16 bṛayṛ 2013, isswa Ṛuys ahaṭṛik, lliɣ akkʷ isswa isswitn n Durtmund mgal trabbut n Fṛankfurt. ɣ 11 mayyu, isswa Ruys sin isswitn ɣ uzmz n tgira mgal Fulfsburg, tnru ilmma Burusya Durtmund.

Ɣ 9 ibrir 2013, isswa Ṛuys isswi ɣ wakud ijlan mgal tarabbut n Malaga ɣ tmnyugart n kkuẓ n tmggura n tbrza n uṛubba 1/4, d yiwn usrir n "BfB" s tsutlt d yuckan lliɣ itmma unmala s 3-2, ɣ uzgn amggaru yurar mgal Ryal Madrid trnu Burusya s 4-3 ɣ snat tmnyugar afad ad tzri s tgira n tbrza tṛẓ mgal Bayirn Muncin ɣ Ubaraz n Wimbliy s 2-1 ɣ tusdidin timgura.

## Tiwlafin

afaylu:Marco_Reus_(16204330530)_(cropped).jpg|lien=https://zgh.wikipedia.org/wiki/%E2%B4%B0%E2%B4%BC%E2%B4%B0%E2%B5%A2%E2%B5%8D%E2%B5%93:Marco_Reus_(16204330530)_(cropped).jpg
afaylu:FIFA_WC-qualification_2014_-_Austria_vs._Germany_2012-09-11_(03).jpg|lien=https://zgh.wikipedia.org/wiki/%E2%B4%B0%E2%B4%BC%E2%B4%B0%E2%B5%A2%E2%B5%8D%E2%B5%93:FIFA_WC-qualification_2014_-_Austria_vs._Germany_2012-09-11_(03).jpg
afaylu:20180602_FIFA_Friendly_Match_Austria_vs._Germany_Marco_Reus_850_0626.jpg|lien=https://zgh.wikipedia.org/wiki/%E2%B4%B0%E2%B4%BC%E2%B4%B0%E2%B5%A2%E2%B5%8D%E2%B5%93:20180602_FIFA_Friendly_Match_Austria_vs._Germany_Marco_Reus_850_0626.jpg
afaylu:2023-08-12_TSV_Schott_Mainz_gegen_Borussia_Dortmund_(DFB-Pokal_2023-24)_by_Sandro_Halank–052.jpg|lien=https://zgh.wikipedia.org/wiki/%E2%B4%B0%E2%B4%BC%E2%B4%B0%E2%B5%A2%E2%B5%8D%E2%B5%93:2023-08-12_TSV_Schott_Mainz_gegen_Borussia_Dortmund_(DFB-Pokal_2023-24)_by_Sandro_Halank%E2%80%93052.jpg
afaylu:2023-08-12_TSV_Schott_Mainz_gegen_Borussia_Dortmund_(DFB-Pokal_2023-24)_by_Sandro_Halank–077.jpg|lien=https://zgh.wikipedia.org/wiki/%E2%B4%B0%E2%B4%BC%E2%B4%B0%E2%B5%A2%E2%B5%8D%E2%B5%93:2023-08-12_TSV_Schott_Mainz_gegen_Borussia_Dortmund_(DFB-Pokal_2023-24)_by_Sandro_Halank%E2%80%93077.jpg
afaylu:2023-08-12_TSV_Schott_Mainz_gegen_Borussia_Dortmund_(DFB-Pokal_2023-24)_by_Sandro_Halank–132.jpg|lien=https://zgh.wikipedia.org/wiki/%E2%B4%B0%E2%B4%BC%E2%B4%B0%E2%B5%A2%E2%B5%8D%E2%B5%93:2023-08-12_TSV_Schott_Mainz_gegen_Borussia_Dortmund_(DFB-Pokal_2023-24)_by_Sandro_Halank%E2%80%93132.jpg
afaylu:Marco_Reus_(16389947731).jpg|lien=https://zgh.wikipedia.org/wiki/%E2%B4%B0%E2%B4%BC%E2%B4%B0%E2%B5%A2%E2%B5%8D%E2%B5%93:Marco_Reus_(16389947731).jpg


## Tisaɣulin